
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1114 

11 Ιουνίου 2015 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίηση απόφασης καθορισμού αρμοδιοτήτων 
του Υπουργού Επικράτειας, Αλέξανδρου Φλα- 

μπουράρη. 1 

Καθιέρωση εργασίας πέρα από το κανονικό ωρά¬ 
ριο καθώς και προς συμπλήρωση της υποχρε¬ 
ωτικής εβδομαδιαίας εργασίας των υπαλλήλων 
της Κεντρικής Υπηρεσίας, της Ειδικής Διεύθυν¬ 
σης Ελέγχου Εθνικών και Κοινοτικών Δαπανών και 
Καταπολέμησης Απάτης και Διαφθοράς και των 
Περιφερειακών Διευθύνσεων της Ειδικής Γραμ¬ 


ματείας Σ.Δ.Ο.Ε. 2 

Σύστασης Αρχής Διαχείριση του Επιχειρησιακού 
Προγράμματος Επισιτιστικής ή/και Βασικής Υλι¬ 
κής Συνδρομής του Ταμείου Ευρωπαϊκής Βοήθει¬ 
ας Απόρων. 3 


ΑΠΟΦΑΣΕΙ Σ 

Αριθμ. Υ 186 (1) 


Τροποποίηση απόφασης καθορισμού αρμοδιοτήτων του 
Υπουργού Επικράτειας, Αλέξανδρου Φλαμπουράρη. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: 

α) Του άρθρου 83 παρ. 1 του Συντάγματος, 
β) των άρθρων 41 παρ. 4 και 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του Π.δ. 63/2005 (Α' 98), 
γ) του Ν. 4109/2013 «Κατάργηση και συγχώνευση 
νομικών προσώπων του Δημοσίου και του ευρύτερου 
δημόσιου τομέα - Σύσταση Γενικής Γραμματείας για 


το συντονισμό του κυβερνητικού έργου και άλλες δι¬ 
ατάξεις» (Α' 16), 

δ) Του Π.δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 21), 

ε) της Υ25/6-2-2015 απόφασης του Πρωθυπουργού 
«Καθορισμός αρμοδιοτήτων του Υπουργού Επικράτειας 
Αλέξανδρου Φλαμπουράρη» (Β' 211). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζει: 

Άρθρο 1 

Το άρθρο 1 της Υ25/6-2-2015 απόφασης του Πρωθυ¬ 
πουργού αντικαθίσταται ως εξής: 

«Στον Υπουργό Επικράτειας Αλέξανδρο Φλαμπουρά¬ 
ρη αναθέτουμε την άσκηση όλων των αρμοδιοτήτων 
που αφορούν την Γενική Γραμματεία Συντονισμού. Ο 
Γ ενικός Γ ραμματέας Συντονισμού υπάγεται απευθείας 
στον Υπουργό Επικράτειας Αλέξανδρο Φλαμπουράρη. 
Στο πλαίσιο αρμοδιοτήτων του, ο Υπουργός Επικρά¬ 
τειας υποστηρίζει τις ενέργειες και τις δράσεις του 
Πρωθυπουργού που αποβλέπουν στη διασφάλιση της 
ενότητας της Κυβέρνησης και της συνοχής του κυβερ¬ 
νητικού έργου.» 

Άρθρο 2 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2015 
Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 3975/ΚΥ (2) 

Καθιέρωση εργασίας πέρα από το κανονικό ωράριο κα¬ 
θώς και προς συμπλήρωση της υποχρεωτικής εβδο¬ 
μαδιαίας εργασίας των υπαλλήλων της Κεντρικής 
Υπηρεσίας, της Ειδικής Διεύθυνσης Ελέγχου Εθνικών 
και Κοινοτικών Δαπανών και Καταπολέμησης Απά¬ 
της και Διαφθοράς και των Περιφερειακών Διευθύν¬ 
σεων της Ειδικής Γραμματείας Σ.Δ.Ο.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του Π.δ. 63/2005 (ΦΕΚ 
98/Α722.4.2005). 

2. Τις διατάξεις του άρθρου 20 του Ν. 4024/2011 (ΦΕΚ 
226/Α') όπως τροποποιήθηκαν με τις όμοιες του άρθρου 
45 του Ν. 4071/2012 (ΦΕΚ 85/Α) και του άρθρου 176 του 
Ν. 4261/2014 (ΦΕΚ 107/Α') και ισχύουν. 

3. Τις διατάξεις του άρθρου 30 παρ. 8 του Ν. 3296/2004 
(ΦΕΚ 253/Α714.12.2004) και του άρθρου 88 του 
Ν. 3842/2010 (ΦΕΚ 58/Α723.04.2010) 

4. Την αριθμ. 2/95335/ΔΠΔΑ/11.12.2014 Α.Υ.Ο. «Κατανομή 
των πιστώσεων του προϋπολογισμού του Υπ. Οικονο¬ 
μικών οικ. έτους 2015 σε Κωδικούς Αριθμούς Εξόδων 
(Κ.Α.Ε.)». 

5. Την αριθμ. 2/11263/0004/12-02-2015 κοινή απόφαση 
Πρωθυπουργού και Υπουργών Οικονομικών- Επικράτειας 
«Διορισμός του Ειδικού Γραμματέα του Σώματος Δίω¬ 
ξης Οικονομικού Εγκλήματος (Σ.ΔΟ.Ε.) του Υπουργείου 
Οικονομικών» (ΦΕΚ 50/12-2-2015). 

6. Την αριθ. 2/30508/0004/5-05-2015 Α.Υ.Ο. «Μεταβί¬ 
βαση αρμοδιοτήτων και εξουσιοδότησης υπογραφής 
«Με εντολή Υπουργού» στους Γ ενικούς Γ ραμματείς και 
στον Ειδικό Γραμματέα του Υπουργείου Οικονομικών, 
πλην της Γ ενικής Γ ραμματείας Δημοσίων Εσόδων, στους 
Προϊσταμένους των υπαγόμενων σε αυτούς οργανικών 
μονάδων καθώς και στους Προϊσταμένους των οργανι¬ 
κών μονάδων που υπάγονται απευθείας στον Υπουργό 
Οικονομικών.», άρθρο 6 (ΦΕΚ 785/Β705.05.2015). 

7. Το γεγονός ότι από την απόφαση αυτή προκαλείται 
συνολική δαπάνη ύψους τριακοσίων ογδόντα επτά χι¬ 
λιάδων ευρώ περίπου ( 387.000 €), η οποία θα καλυφθεί 
από τις εγγεγραμμένες πιστώσεις Ειδικού Φορέα 23-670 
και ΚΑΕ 0511 και 0512 έτους 2015, αποφασίζουμε: 

1. Εγκρίνουμε την καθιέρωση εργασίας πέρα από το 
κανονικό ωράριο και για τρεις μήνες για επτακόσιους 
τριάντα (730) υπαλλήλους που υπηρετούν σήμερα στην 
Κεντρική Υπηρεσία, στην Ειδική Διεύθυνση Ελέγχου 
Εθνικών και Κοινοτικών Δαπανών και Καταπολέμησης 
Απάτης και Διαφθοράς και στις Περιφερειακές Διευ¬ 
θύνσεις της Ειδικής Γ ραμματείας Σ.Δ.Ο.Ε. 

α) Απογευματινή εργασία μέχρι 43.800 ώρες συνολικά. 

β) Εργασία Κυριακών και εξαιρέσιμων ημερών μέχρι 
8.312 ώρες συνολικά. 

γ) Εργασία νυχτερινών ωρών μέχρι 8.312 ώρες συ¬ 
νολικά. 

Η υπερωριακή εργασία των περιπτώσεων (β) και (γ) 
δεν μπορεί να υπερβαίνει τις δεκαέξι (16) ώρες κατά 
μήνα ανά υπάλληλο. 

2. Σε περίπτωση μη χορηγήσεως τμήματος υπερω- 
ριακής εργασίας Κυριακών και εξαιρέσιμων ημερών ή 


νυχτερινής εργασίας, μπορεί να καθιερωθεί εργασία με 
αμοιβή, προς συμπλήρωση της υποχρεωτικής εβδομαδι¬ 
αίας, με ώρες μέχρι το ύψος των εγγεγραμμένων πιστώ¬ 
σεων που αναφέρονται στο διατακτικό της υπ’ αριθμ. 
2/95335/ΔΠΔΑ/11.12.2014 Α.Υ.Ο. οικονομικού έτους 2015. 

3. Στην ανωτέρω υπερωριακή εργασία η οποία θα 
πραγματοποιείται κατά τις εργάσιμες ημέρες, μπορούν 
να μετέχουν και αποσπασμένοι στις Υπηρεσίες του 
Σ.Δ.Ο.Ε. υπάλληλοι, εντός του ανωτέρω συνολικού αριθ¬ 
μού ωρών, που εγκρίνονται με την παρούσα απόφαση. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2015 

Με εντολή Υπουργού 
Ο Ειδικός Γραμματέας Σώματος 
Δίωξης Οικονομικού Εγκλήματος 

ΠΑΝΑΓΙΩΤΗΣ ΔΑΝΗΣ 
-♦- 

Αριθμ. 25576/3251 (3) 

Σύσταση Αρχής Διαχείριση του Επιχειρησιακού Προ¬ 
γράμματος Επισιτιστικής ή/και Βασικής Υλικής Συν¬ 
δρομής του Ταμείου Ευρωπαϊκής Βοήθειας Απόρων. 

Ο ΥΠΟΥΡΓΟΣ ΚΑΙ Η ΑΝΑΠΛΗΡΩΤΗΣ ΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το Π.δ. 113/2014 (Α' 180/29-08-2014) «Οργανισμός 
του Υπουργείου Εργασίας, Κοινωνικής Ασφάλισης και 
Πρόνοιας». 

2. Το Π.δ. 24/2015 (Α' 20/27-01-2015) «Σύσταση και με- 
τονομασία Υπουργείων, μεταφορά της Γενικής Γραμ¬ 
ματείας Κοινωνικών Ασφαλίσεων». 

3. Το Π.δ. 25/2015 (Α' 21/27.01.2015) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

4. Τον Ν. 4320/2015 (ΦΕΚ 29, τ.Α') «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης, την οργάνωση της Κυβέρνησης και των 
Κυβερνητικών οργάνων και λοιπές διατάξεις.» 

5. Τον Κανονισμό (ΕΕ) αριθ. 223/2014 του Ευρωπαϊκού 
Κοινοβουλίου και του Συμβουλίου της 11ης Μαρτίου 
2014 για το Ταμείο Ευρωπαϊκής Βοήθειας προς τους 
Απόρους, όπως ισχύει, ως και τον συμπληρωματικό και 
τους εφαρμοστικούς αυτού. 

6. Την Εκτελεστική απόφαση (ΕΕ) 0(2014) 9803 ίίπαΙ 
της 15ης Δεκεμβρίου 2014 σχετικά με την έγκριση του 
Επιχειρησιακού Προγράμματος Επισιτιστικής και/ή Βα¬ 
σικής Υλικής Συνδρομής για στήριξη από το Ταμείο Ευ¬ 
ρωπαϊκής Βοήθειας προς τους Απόρους για την Ελλάδα. 

7. Τον Κανονισμό (ΕΕ) αριθ. 1303/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω¬ 
παϊκό Ταμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό 
Γεωργικό Ταμείο Αγροτικής Ανάπτυξης και το Ευρωπα¬ 
ϊκό Ταμείο Θάλασσας και Αλιείας και περί καθορισμού 
Γενικών διατάξεων για το Ευρωπαϊκό Ταμείο Περιφε¬ 
ρειακής Ανάπτυξης, το Ευρωπαϊκό Κοινωνικό Ταμείο, το 

Ταμείο Συνοχής και το Ευρωπαϊκό Ταμείο Θάλασσας 
και Αλιείας και για την κατάργηση του κανονισμού (ΕΚ) 
αριθ. 1083/2006. 

8. Τον Κανονισμό (ΕΕ) αριθ. 1304/2013 του Ευρωπαϊκού 
Κοινοβουλίου και του Συμβουλίου της 17 Δεκεμβρίου 2013 
για το Ευρωπαϊκό Κοινωνικό Ταμείο και την κατάργηση 
του κανονισμού (ΕΚ) αριθ. 1081/2006 του Συμβουλίου. 

9. Τον Ν. 4314/2014 (ΦΕΚ 265/Α') «Για τη διαχείριση, τον 
έλεγχο και την εφαρμογή αναπτυξιακών παρεμβάσεων 
για την προγραμματική περίοδο 2014-2020, Β) Ενσωμάτω¬ 
ση της Οδηγίας 2012/17 του Ευρωπαϊκού Κοινοβουλίου και 
του Συμβουλίου της 13ης Ιουνίου 2012 (ΕΕ Ι_ 156/16.6.2012) 
στο ελληνικό δίκαιο, τροποποίηση του Ν. 3419/2005 
(Α' 297) και άλλες διατάξεις» και ιδίως το άρθρο 45. 

10. Την υπ’ αριθμ. 604/24.04.2015 (Β' 770) κοινή υπουρ¬ 
γική απόφαση «Σύστημα Διαχείρισης, Αξιολόγησης, 
Παρακολούθησης και Ελέγχου ενεργειών που συγχρη- 
ματοδοτούνται από το Ταμείο Ευρωπαϊκής Βοήθειας 
προς τους Απόρους (Τ.Ε.Β.Α.)». 

11. Τον Κανονισμό (ΕΚ, Ευρατόμ) αριθ. 966/2012 του 
Συμβουλίου «Σχετικά με τους Δημοσιονομικούς Κανόνες 
που εφαρμόζονται στον Γενικό Προϋπολογισμό της'Ενω- 
σης και την κατάργηση του κανονισμού (ΕΚ, Ευρατόμ) 
αρ. 1605/2002 του Συμβουλίου». 

12. Τον Κανονισμό (ΕΥΡΑΤΟΜ, ΕΚ) με αριθμ. 2185/1996 
του Συμβουλίου της 11ης Νοεμβρίου 1996 σχετικά με 
τους ελέγχους και εξακριβώσεις που διεξάγει επιτο- 
πίως η Επιτροπή για την προστασία των οικονομικών 
συμφερόντων των Ευρωπαϊκών Κοινοτήτων από απάτες 
και λοιπές παρατυπίες, όπως ισχύει. 

13. Τον Κανονισμό (ΕΥΡΑΤΟΜ, ΕΚ) υπ’ αριθμ. 2988/1995 
του Συμβουλίου της 18ης Δεκεμβρίου 1995, σχετικά με 
την προστασία των οικονομικών συμφερόντων των Ευ¬ 
ρωπαϊκών Κοινοτήτων, όπως ισχύει. 

14. Την υπ’ αριθμ. Υ56/16-2-2015 (ΦΕΚ 253/20-2-2015 τ.Β') 
απόφαση του Πρωθυπουργού «Ανάθεση αρμοδιοτήτων 
στην Αναπληρώτρια Υπουργό Εργασίας και Κοινωνικής 
Αλληλεγγύης Θεανώ Φωτίου». 

15. Την υπ’ αριθμ. 9152/Δ9.2742/13-3-2015 απόφαση «Δι¬ 
ορισμός Γ ενικού Γ ραμματέα της Γ ενικής Γ ραμματείας 
Πρόνοιας του Υπουργείου Εργασίας και Κοινωνικής 
Αλληλεγγύης». 

16. Το άρθρο 88 του Ν. 3996/2011 «Αναμόρφωση του 
Σώματος Επιθεωρητών Εργασίας, ρυθμίσεις θεμάτων 
Κοινωνικής Ασφάλισης και άλλες διατάξεις (ΦΕΚ Α7170). 

17. Την υπ’ αριθμ. 17593/Δ9.4969/24.04.2015 απόφαση 
του Υπουργού Εργασίας, Κοινωνικής Ασφάλισης και 
Κοινωνικής Αλληλεγγύης (ΦΕΚ 305/ΥΟΔΔ) περί ορισμού 
του Γ ενικού Διευθυντή του Εθνικού Ινστιτούτου Εργα¬ 
σίας και Ανθρώπινου Δυναμικού (Ε.Ι.Ε.Α.Δ.). 

18. Την υπ’ αριθμ. 42178/Δ9.8794/19.12.2014 απόφαση του 
Υπουργού Εργασίας, Κοινωνικής Ασφάλισης και Πρόνοι¬ 
ας (814/ΥΟΔΔ) «Συγκρότηση του Διοικητικού Συμβουλί¬ 
ου του Εθνικού Ινστιτούτου Εργασίας και Ανθρώπινου 
Δυναμικού (Ε.Ι.Ε.Α.Δ)», όπως τροποποιήθηκε με την υπ’ 
αριθμ. 20920/Δ9.5741/13.05.2015 όμοια (351/ΥΟΔΔ). 

19. Το υπ’ αριθμ. πρωτ. 2516/5-6-2015 απόσπασμα 4ου 
Πρακτικού του Δ.Σ. του Ε.Ι.Ε.Α.Δ. της 5/6/2015 (ΑΔΑ 
ΨΘΓΣΟΞ7Φ-ΔΞΞ). 

20. Το γεγονός ότι από την παρούσα απόφαση δεν 
προκαλείται δαπάνη εις βάρος του Κρατικού Προϋπο¬ 
λογισμού. 


Αρθρο 1 

Σύσταση Ειδικής Υπηρεσίας 

Συστήνεται στο Εθνικό Ινστιτούτο Εργασίας και Αν¬ 
θρώπινου Δυναμικού (ΕΙΕΑΔ) Διαχειριστική Αρχή, η 
οποία υπάγεται στον Γ ενικό Γ ραμματέα Πρόνοιας. 

Σκοπός της Διαχειριστικής Αρχής είναι η άσκηση των 
αρμοδιοτήτων διαχείρισης που ορίζονται στον Κανο¬ 
νισμό (ΕΕ) αριθ. 223/2014 για το Ταμείο Ευρωπαϊκής 
Βοήθειας προς τους Απόρους, στο εγκεκριμένο Επιχει¬ 
ρησιακό Πρόγραμμα Επισιτιστικής ή/και Βασικής Υλικής 
Συνδρομής με κωδ. 2014ΘΒ05ΡΜΟΡ0Θ1, και στο οικείο 
Σύστημα Διαχείρισης και Ελέγχου όπως εκάστοτε ισχύει 
και σύμφωνα με την αρχή της χρηστής δημοσιονομικής 
διαχείρισης. 

Η Διαχειριστική Αρχή εκτός από το Επιχειρησιακό 
Πρόγραμμα Επισιτιστικής ή/και Βασικής Υλικής Συνδρο¬ 
μής, δύναται να αναλάβει επίσης τη διαχείριση και άλ¬ 
λων δράσεων και Προγραμμάτων όπως το Πρόγραμμα 
«Στέγαση και Επανένταξη» κ.ά. 

Αρθρο 2 

Η Διαχειριστική Αρχή συγκροτείται από τέσσερις (4) 
μονάδες: 

Α. Προγραμματισμού και Αξιολόγησης 

Β. Παρακολούθησης και Διαχείρισης Πράξεων 

Γ. Επιτόπιων Επαληθεύσεων 

Δ. Οργάνωσης - Υποστήριξης 

Αρθρο 3 

Αρμοδιότητες Μονάδων Διαχειριστικής Αρχής 
για το Επιχειρησιακό Πρόγραμμα Επισιτιστικής ή/και 
Βασικής Υλικής Συνδρομής καθώς 
και πρόσθετων Προγραμμάτων 

Μονάδα Α: Προγραμματισμού και Αξιολόγησης 

I. Συνεργάζεται με την Εθνική Αρχή Συντονισμού στην 
προετοιμασία και έκδοση των Προσκλήσεων για την 
υποβολή Αιτήσεων χρηματοδότησης, λαμβάνοντας 
υπόψη το χρηματοδοτικό σχήμα του εκάστοτε Προ¬ 
γράμματος, τους στόχους και δείκτες που πρέπει να 
επιτευχθούν, την πορεία των ήδη ενταγμένων Πράξεων 
καθώς και τυχόν πρότερες ενέργειες που απαιτούνται 
για την έκδοση Προσκλήσεων. 

II. Συντάσσει τις ετήσιες και τελικές εκθέσεις, τις οποί¬ 
ες υποβάλλει στην Εθνική Αρχή Συντονισμού και όταν 
απαιτείται στην Ευρωπαϊκή Επιτροπή. 

III. Συνεργάζεται με την Εθνική Αρχή Συντονισμού για 
την οργάνωση ερευνών και δομημένων επισκοπήσεων 
στους ωφελουμένους. 

IV. Παρακολουθεί την πορεία εφαρμογής των Προ¬ 
γραμμάτων και ειδικότερα τη χρηματοοικονομική πρό¬ 
οδό τους, τους ποσοτικοποιημένους δείκτες και τις 
προοπτικές εξέλιξής τους και εισηγείται στην Εθνική 
Αρχή Συντονισμού προτάσεις αναθεώρησής τους. 

V. Συνεργάζεται με την Εθνική Αρχή Συντονισμού του 
ΕΣΠΑ και παρέχει σε αυτή κάθε πληροφορία που ζητείται. 

VI. Παρέχει προς τους δυνητικούς δικαιούχους, σαφείς 
και λεπτομερείς πληροφορίες σχετικά με: 

α) τους όρους επιλεξιμότητας σύμφωνα με το πεδίο 
εφαρμογής του εκάστοτε Προγράμματος, τους οποίους 
πρέπει να πληρούν οι προτεινόμενες Πράξεις, προκει- 
μένου να ενταχθούν για χρηματοδότηση, 

β) τις διαδικασίες για την εξέταση των Αιτήσεων χρη¬ 
ματοδότησης και τις σχετικές χρονικές περιόδους, 

γ) τα κριτήρια για την ένταξη των προς χρηματοδότηση 
Πράξεων που καθορίζονται στο εκάστοτε Πρόγραμμα, 
δ) τα αρμόδια στελέχη της Διαχειριστικής Αρχής τα 
οποία μπορούν να παρέχουν πληροφορίες σχετικά με 
το Πρόγραμμα, 

ε) την υποχρέωση δημοσιοποίησης εφόσον η πρόταση 
επιλεγεί, του τίτλου της πράξης, του δικαιούχου και του 
ποσού της δημόσιας χρηματοδότησης που χορηγείται. 

VII. Συγκεντρώνει και ελέγχει την πληρότητα όλων 
των προτάσεων που υποβάλλονται. 

VIII. Αξιολογεί τις προτάσεις που υποβάλλονται, εφαρ¬ 
μόζοντας τα εγκεκριμένα κριτήρια ένταξης. 

IX. Εξασφαλίζει ότι ο Δικαιούχος διαθέτει την διοικη¬ 
τική χρηματοοικονομική και επιχειρησιακή ικανότητα 
να τηρήσει τους όρους υλοποίησης. 

X. Μεριμνά για την έκδοση της Απόφασης'Ενταξης των 
Πράξεων στο Πρόγραμμα και την κοινοποίησή τους στους 
Δικαιούχους, μετά την ολοκλήρωση της διαδικασίας έκ¬ 
δοσης Συμφώνου Αποδοχής Όρων Ένταξης καθώς και 
για την έκδοση τροποποιήσεων της Απόφασης Ένταξης. 

XI. Παρέχει στην Αρχή Πιστοποίησης όλες τις ανα¬ 
γκαίες πληροφορίες σχετικά με τις διαδικασίες και τις 
επαληθεύσεις που πραγματοποιούνται σε σχέση με 
κάθε δαπάνη των πράξεων που διαχειρίζεται. 

XII. Οργανώνει και παρακολουθεί τη δημοσιότητα 
σύμφωνα με τις κατευθύνσεις της Εθνικής Αρχής Συ¬ 
ντονισμού. 

XIII. Μεριμνά ώστε να διαδίδονται όσο το δυνατό ευ¬ 
ρύτερα οι πληροφορίες σχετικά με τις δράσεις και τις 
ευκαιρίες χρηματοδότησης. Στο πλαίσιο αυτό εμπλέκει 
στα μέτρα πληροφόρησης και δημοσιότητας εθνικές, πε¬ 
ριφερειακές και τοπικές αρχές, και κοινωνικούς εταίρους. 

Μονάδα Β: Παρακολούθησης και Διαχείρισης Πράξεων. 

I. Παρακολουθεί την πορεία υλοποίησης των Συγχρη- 
ματοδοτούμενων Πράξεων και μεριμνά για την υλο¬ 
ποίηση τους με βάση την Απόφαση Ένταξης και τις 
αναληφθείσες νομικές δεσμεύσεις, καθώς και για τη 
συμμόρφωση τους με τους ισχύοντες κοινοτικούς και 
εθνικούς κανόνες καθ’ όλη την περίοδο της υλοποίησής 
τους. Στο πλαίσιο αυτό: 

(α) Συλλέγει τις περιοδικές εκθέσεις προόδου που 
υποβάλλουν οι Δικαιούχοι, παρακολουθεί συστηματικά 
το χρονοδιάγραμμα και την πορεία υλοποίησης των 
Συγχρηματοδοτούμενων Πράξεων. 

(β) Εντοπίζει προβλήματα κατά τη διάρκεια υλοποίησης 
των πράξεων και μεριμνά για την έγκαιρη επίλυσή τους. 

(γ) Συντάσσει και καταχωρεί στο ΟΠΣ τα δελτία πα¬ 
ρακολούθησης της προόδου των πράξεων. 

(δ) Εξετάζει το βαθμό επίτευξης των ετήσιων ποσο¬ 
τικών στόχων των Πράξεων, σύμφωνα με τις αρχικά 
αναληφθείσες νομικές δεσμεύσεις. Σε περίπτωση από¬ 
κλισης από τους όρους της Απόφασης'Ενταξης ή χρο¬ 
νικών καθυστερήσεων μεγαλύτερων των έξι μηνών, σε 
σχέση με την προγραμματισθείσα πρόοδο, προβαίνει σε 
επανεξέταση της Πράξης και στην περίπτωση αδικαιο¬ 
λόγητων αποκλίσεων, δύναται να εισηγηθεί την ανάκλη¬ 
ση της Απόφασης'Ενταξης της Πράξης. Οι Αποφάσεις 
Ένταξης Πράξεων που ανακαλούνται δημοσιεύονται 
στην ιστοσελίδα της Αρχής Διαχείρισης. 

(ε) Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την 
πορεία των Πράξεων που εκτελούν, τις υποχρεώσεις 


για τη δημοσιότητα, την τήρηση χωριστού λογιστικού 
συστήματος ή επαρκή λογιστική κωδικοποίηση για όλες 
τις συναλλαγές που αφορούν στην πράξη. 

(στ) Μεριμνά για την έκδοση της Απόφασης Ολοκλή¬ 
ρωσης της Πράξης 

(ζ) Τηρεί πλήρη φάκελο κατά τα προβλεπόμενα στο 
Σύστημα Διαχείρισης και Ελέγχου. 

II. Διενεργεί διοικητικές επαληθεύσεις προκειμένου να 
επιβεβαιωθεί η παράδοση των συγχρηματοδοτούμενων 
προϊόντων και υπηρεσιών και η πραγματική πραγματο¬ 
ποίηση των δαπανών που δηλώνουν οι Δικαιούχοι καθώς 
και η συμμόρφωση των Πράξεων προς τους εθνικούς και 
κοινοτικούς κανόνες. Στο πλαίσιο αυτό συλλέγει τα Δελτία 
Δήλωσης Δαπανών που υποβάλλονται από τους Δικαιού¬ 
χους και τα καταχωρεί στο ΟΠΣ, μετά από τη διενέργεια 
διοικητικής επαλήθευσης σε κάθε δήλωση δαπάνης, κατά 
την οποία επιβεβαιώνεται με τα κατάλληλα έγγραφα, ότι: 

• η δηλωθείσα δαπάνη είναι πραγματική, 

• τα προϊόντα ή οι υπηρεσίες έχουν παραδοθεί σύμ¬ 
φωνα με την Απόφαση Ένταξης, 

• οι δηλώσεις δαπανών από τους δικαιούχους είναι 
ακριβείς, 

• η Πράξη και η δαπάνη είναι σύμφωνες με το εθνικό 
και κοινοτικό δίκαιο, 

• τηρήθηκαν οι κατάλληλες διαδικασίες για την αποφυ¬ 
γή διπλής χρηματοδότησης από άλλα κοινοτικά ή εθνικά 
χρηματοδοτικά μέσα ή από άλλη προγραμματική περίοδο. 

III. Στην περίπτωση μεγάλου πλήθους δικαιολογητικών 
εγγράφων είναι δυνατόν να πραγματοποιούνται δειγμα¬ 
τοληπτικές επαληθεύσεις βάσει μεθόδου δειγματολη¬ 
ψίας κατά τα προβλεπόμενα στο Σύστημα Διαχείρισης 
και Ελέγχου. 

IV. Τηρεί αρχεία στο ΟΠΣ για τις επαληθεύσεις που 
πραγματοποιούνται σύμφωνα με τα πρότυπα και δι¬ 
αδικασίες του Συστήματος Διαχείρισης και Ελέγχου. 

V. Σε περιπτώσεις που διαπιστωθεί βάσει των επα¬ 
ληθεύσεων που διενεργεί αχρεωστήτως καταβληθείσα 
δαπάνη, εισηγείται, στον αρμόδιο διατάκτη της σχετικής 
δαπάνης για την έκδοση απόφασης ανάκτησης αχρεω¬ 
στήτως καταβληθέντων ποσών. 

VI. Μεριμνά για την καταβολή στους Δικαιούχους της 
δικαιούμενης δημόσιας ενίσχυσης που ορίζεται στην 
Απόφαση πληρωμής, με την προσκόμιση των απαιτού- 
μενων δικαιολογητικών. 

VII. Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετι¬ 
κά με τις δαπάνες και τους ελέγχους σύμφωνα με τα 
προβλεπόμενα στο Σύστημα Διαχείρισης και Ελέγχου. 

VIII. Εξειδικεύει όπου απαιτείται τις απαιτήσεις τή¬ 
ρησης στοιχείων στο επίπεδο των δικαιούχων για τη 
διασφάλιση επαρκούς διαδρομής ελέγχου, σύμφωνα με 
τα προβλεπόμενα στο σύστημα διαχείρισης και ελέγχου. 

IX. Μεριμνά για την παροχή στοιχείων προόδου εκτέ¬ 
λεσης των πράξεων στις αρμόδιες για τη χρηματοδό¬ 
τηση δημόσιες υπηρεσίες. 

X. Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 
σύμφωνα με τα προβλεπόμενα στο σύστημα διαχείρισης 
και ελέγχου. 

XI. Συνεργάζεται με την Εθνική Αρχή Συντονισμού κα¬ 
θώς και την καθ’ ύλην αρμόδια Υπηρεσία Συντονισμού 
για θέματα ΕΚΤ και παρέχει σε αυτές κάθε πληροφορία 
που ζητείται. 

Μονάδα Γ: Επιτόπιων Επαληθεύσεων 

I. Μεριμνά για την επιβεβαίωση της διαχειριστικής 
επάρκειας των δυνητικών δικαιούχων του εκάστοτε 
Προγράμματος, με βάση τα προβλεπόμενα στο σύστη¬ 
μα επιβεβαίωσης της διαχειριστικής επάρκειας των 
δικαιούχων. 

II. Ορίζει διαδικασίες που διασφαλίζουν την τήρηση 
όλων των εγγράφων σχετικά με τις δαπάνες και τους 
ελέγχους που απαιτούνται για τη διασφάλιση επαρκούς 
διαδρομής του ελέγχου. 

III. Συντάσσει τη διαχειριστική δήλωση και την ετήσια 
σύνοψη σύμφωνα με το εκάστοτε Πρόγραμμα. 

IV. Διενεργεί επιτόπιες επαληθεύσεις προκειμένου να 
επιβεβαιωθεί η παράδοση των συγχρηματοδοτούμενων 
προϊόντων και υπηρεσιών και η πραγματική πραγμα¬ 
τοποίηση των δαπανών που δηλώνουν οι δικαιούχοι, η 
τήρηση χωριστής λογιστικής μερίδας ή επαρκούς λο¬ 
γιστικής κωδικοποίησης, καθώς και η συμμόρφωση των 
πράξεων προς τους εθνικούς και κοινοτικούς κανόνες. 

V. Προβαίνει στη διενέργεια έκτακτης επιτόπιας 
επαλήθευσης, εφόσον έχει σοβαρές ενδείξεις για την 
ύπαρξη παραβάσεων εθνικού ή κοινοτικού δικαίου, ενη¬ 
μερώνει την Αρχή Πιστοποίησης και όπου απαιτείται 
ζητά την αναστολή χρηματοδότησης της πράξης από 
την αρμόδια υπηρεσία. 

VI. Συντάσσει τις εκθέσεις επιτόπιας επαλήθευσης 
που διενεργεί και εισηγείται την έγκρισή της από το 
αρμόδιο όργανο. Τηρεί αρχεία στο ΟΠΣ για τις επι¬ 
τόπιες επαληθεύσεις που πραγματοποιούνται και για 
την παρακολούθηση τυχόν ευρημάτων, σύμφωνα με τα 
πρότυπα και διαδικασίες του Συστήματος Διαχείρισης 
και Ελέγχου. 

VII. Στην περίπτωση που οι επιτόπιες επαληθεύσεις 
διενεργούνται δειγματοληπτικά, τηρεί αρχεία που πε¬ 
ριγράφουν και τεκμηριώνουν τη δειγματοληπτική μέθο¬ 
δο και καθορίζουν τις πράξεις ή τις συναλλαγές που 
επιλέγονται προς επαλήθευση. Καθορίζει το μέγεθος 
του δείγματος, προκειμένου να αποκτήσει εύλογη βε¬ 
βαιότητα ως προς τη νομιμότητα και κανονικότητα των 
σχετικών Πράξεων, όσον αφορά το επίπεδο κινδύνου 
που διαπιστώνεται. 

VIII. Επανεξετάζει τη μέθοδο δειγματοληψίας σε ετή¬ 
σια βάση σύμφωνα με τους κανόνες του συστήματος 
διαχείρισης και ελέγχου. 

IX. Προβαίνει στην ακύρωση μέρους ή του συνόλου της 
δημόσιας συνεισφοράς της Πράξης, η οποία επιβάλλεται 
βάσει πορίσματος επιτόπιας επαλήθευσης σύμφωνα με 
τις διαδικασίες που προβλέπονται και στις κανονιστικές 
πράξεις που εκδίδονται κατ’ εξουσιοδότηση αυτού ή 
πορίσματος ελέγχου καταχωρώντας τις αντίστοιχες 
λογιστικές εγγραφές στο ΟΠΣ. Στην περίπτωση διαπί¬ 
στωσης παράβασης εθνικού ή κοινοτικού δικαίου λαμ- 
βάνοντας υπόψη το είδος και τη φύση της παράβασης 
και τις δημοσιονομικές επιπτώσεις, δύναται να προβεί 
σε ακύρωση μέρους ή του συνόλου της χρηματοδότη¬ 
σης της πράξης από το Πρόγραμμα, καταχωρώντας τις 
αντίστοιχες λογιστικές εγγραφές στο ΟΠΣ. 

X. Συνεργάζεται με τη Μονάδα Β' για την έκδοση της 
Απόφασης ολοκλήρωσης της Πράξης. 

XI. Συνεργάζεται με τα αρμόδια εθνικά και κοινοτικά 
ελεγκτικά όργανα και την Εθνική Αρχή Συντονισμού 
για την υποβολή απαντήσεων στα σχετικά πορίσματα 
ελέγχου. 


XII. Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρεί στο ΟΠΣ 
σύμφωνα με τους κανόνες του συστήματος διαχείρισης 
και ελέγχου. 

Μονάδα Δ: Εφαρμογής - Οργάνωσης - Υποστήριξης 

I. Ασκεί καθήκοντα που άπτονται της Γ ενικής Γ ραμμα- 
τείας Πρόνοιας ως Ειδική Υπηρεσία Εφαρμογής. 

II. Μεριμνά για την κατάρτιση του ετήσιου προγράμμα¬ 
τος ενεργειών τεχνικής υποστήριξης της εφαρμογής σε 
συνεργασία με τις άλλες μονάδες και την υποβολή του 
προς έγκριση. Εκτελεί τα έργα τεχνικής υποστήριξης 
της εφαρμογής με δικαιούχο την Διαχειριστική Αρχή και 
τηρεί τα στοιχεία φυσικού και οικονομικού αντικειμένου 
των έργων αυτών. 

III. Καταρτίζει, σε συνεργασία με τις άλλες Μονάδες 
και υποβάλλει στο Γ ενικό Γ ραμματέα Πρόνοιας, μέχρι 
την 30 Νοεμβρίου εκάστου έτους, ετήσιο πρόγραμμα 
ενεργειών για το επόμενο έτος με ποσοτικούς και ποι¬ 
οτικούς στόχους. Καταρτίζει τις περιοδικές εκθέσεις 
για τα επιτευχθέντα αποτελέσματα σε σχέση με τους 
ετήσιους στόχους σε συνεργασία με τις άλλες Μονάδες. 

IV. Οργανώνει και λειτουργεί το γραφείο ΟΠΣ, το 
οποίο σε συνεργασία με την αντίστοιχη υπηρεσία της 
Εθνικής Αρχής Συντονισμού, έχει την ευθύνη για την 
ορθή και απρόσκοπτη λειτουργία του ΟΠΣ στην Δι¬ 
αχειριστική Αρχή και παρέχει υποστήριξη προς τους 
χρήστες και τους δικαιούχους. Παρέχει τεχνική υπο¬ 
στήριξη και εκπαίδευση στο προσωπικό της Διαχει¬ 
ριστικής Αρχής για τη λειτουργία του εξοπλισμού και 
του λογισμικού. 

V. Οργανώνει και λειτουργεί γραφείο πληροφοριών 
για την παροχή άμεσης ενημέρωσης και κατευθύνσεων 
στους ενδιαφερομένους. 

VI. Οργανώνει και τηρεί βιβλιοθήκη εργαλείων, μελε¬ 
τών, στοιχείων και απαραίτητων βοηθημάτων για τις 
ανάγκες της υπηρεσίας 

VII. Χειρίζεται τα θέματα που αφορούν στην υλικο- 
τεχνική υποδομή και το προσωπικό και ειδικότερα τα 
διοικητικά, οικονομικά και τα θέματα οργάνωσης και 
εκπαίδευσης. 

VIII. Τηρεί το πρωτόκολλο και το αρχείο της Υπηρεσί¬ 
ας, έχει την ευθύνη διακίνησης των εγγράφων και την 
εν γένει γραμματειακή υποστήριξη των Μονάδων και 
του προσωπικού της. 

IX. Βεβαιώνει το γνήσιο της υπογραφής και επικυρώνει 
αντίγραφα. 

Άρθρο 4 

Προσωπικό της Διαχειριστικής Αρχής 

Η στελέχωση της Διαχειριστικής Αρχής θα γίνει σύμ¬ 
φωνα με σχετική απόφαση του Δ.Σ του ΕΙΕΑΔ σύμφωνα 
με το άρθρο 88 παρ. 8.β. του Ν. 3996 (ΦΕΚ 170 τ.Α7 
5.8.2011). 

Τα στελέχη των Μονάδων, δύνανται να ασκούν πα¬ 
ράλληλα καθήκοντα άλλων Μονάδων. 

Αρθρο 5 

Ορισμός Προϊσταμένου της Διαχειριστικής Αρχής, 
των ασκούντων καθήκοντα Προϊσταμένων 
στις Μονάδες της και αναπλήρωση 
του Προϊσταμένου της. 

Ο ορισμός του Προϊσταμένου της Διαχειριστικής Αρ¬ 
χής γίνεται με την από 5/6/2015 απόφαση του Δ.Σ του 

ΕΙΕΑΔ (2ο θέμα ημερήσιας διάταξης) και σύμφωνα με 
το άρθρο 88 παρ. 8.β. του Ν. 3996 (ΦΕΚ170 τ.Α'/ 5.8.2011). 

Απόντος ή κωλυόμενου του Προϊσταμένου της 
Διαχειριστικής Αρχής, αυτός αναπληρώνεται από 
υπάλληλο ο οποίος ασκεί καθήκοντα Προϊσταμένου 
Μονάδος, σύμφωνα με το άρθρο 88 παρ. 8.β. του 
Ν. 3996 (ΦΕΚ 170 τ.Α'/5.8.2011) και την από 5/6/2015 
απόφαση του Δ.Σ. του ΕΙΕΑΔ (2ο θέμα ημερήσιας 
διάταξης). 

Ο ορισμός του Αναπληρωτή Προϊσταμένου και των 
Προϊσταμένων των Μονάδων της Διαχειριστικής Αρχής 


γίνεται με την από 5/6/2015 Απόφαση του Δ.Σ του ΕΙΕΑΔ 
(2ο θέμα ημερήσιας διάταξης) και σύμφωνα με το άρθρο 
88 παρ. 8.β. του Ν. 3996 (ΦΕΚ 170 τ.Α75.8.2011). 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2015 

Ο ΥΠΟΥΡΓΟΣ Η ΑΝΑΠΛΗΡΩΤΗΣ ΥΠΟΥΡΓΟΣ 

ΠΑΝΑΓΙΩΤΗΣ ΣΚΟΥΡΛΕΤΗΣ ΘΕΑΝΩ ΦΩΤΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-πιαΜ: ννββιτΐ33ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 1 141106150008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































